
Ministru kabineta sēdes protokollēmums

Informatīvais ziņojums "Par ārkārtas situācijas novēršanu veselības aprūpes pakalpojumu pieejamībā"

· 1. Pieņemt zināšanai iesniegto informatīvo ziņojumu.
· 2. Lai nodrošinātu veselības nozares pakalpojumu pieejamību un nepārtrauktību, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu, atbilstoši  Ministru kabineta 2023.gada 5.septembra sēdes protokollēmuma Nr. 43 56§ "Informatīvais ziņojums "Par ārkārtas situācijas novēršanu veselības aprūpes pakalpojumu pieejamībā" 3. punktā lemtajam.
· 3. Veselības ministrijai līdz 2024.gada 30.aprīlim sagatavot un veselības ministrei iesniegt Ministru kabinetā informatīvo ziņojumu par valsts apmaksāto laboratorisko pakalpojumu izsoles īstenošanas iespējām.
· 4. Veselības ministrijai sadarbībā ar nozari līdz 2023.gada 29.decembrim pārskatīt laboratorisko izmeklējumu manipulāciju apmaksas nosacījumus t.sk.  minimālā izmeklējumu apjoma pirms operācijām veikšanas kārtību.
· 5. Veselības ministrijai līdz 2024.gada 31.jūlijam sagatavot un veselības ministrei iesniegt Ministru kabinetā informatīvo ziņojumu par valsts apmaksāto laboratorisko izmeklējumu tarifu pārskatīšanas rezultātiem.
· 6. Veselības ministrijai līdz 2024.gada 30.decembrim sagatavot un veselības ministrei iesniegt izskatīšanai Ministru kabinetā informatīvo ziņojumu par 2024.gada 1.janvārī ieviestās E-veselības laboratorisko izmeklējumu rezultātu pārvaldības funkcionalitātes darbību.
· 7. Veselības ministrijai līdz 2024.gada 30.decembrim sagatavot un veselības ministrei iesniegt izskatīšanai Ministru kabinetā informatīvo ziņojumu par 2024.gada 1.janvārī ieviestās E-veselības laboratorisko izmeklējumu nosūtījumu funkcionalitātes darbību.
· 8. Veselības ministrijai līdz 2024.gada 1.aprīlim iesniegt Ministru kabinetā ziņojumu par progresu iznākuma rādītājiem par 2023.gadu attiecībā uz saņemtā finansējuma izlietojumu, nodrošinot veselības nozares pakalpojumu pieejamību un nepārtrauktību.
· 9. Veselības ministrijai, pamatojoties uz 2023.gada 4.septembra Valsts operatīvā medicīniskā komisijas (VOMK) lēmumu par ārkārtas situācijas novēršanu veselības aprūpes pakalpojumu pieejamībā, turpināt darbu pie ārkārtas situācijas novēršanas pasākumiem un informēt Ministru kabinetu par rezultātiem.  

